Германтәыла даанкылоуп атеррористтә жәылара аиҿкааразы гәҩарас ирымоу аџьам хаҵа
14:13, 08.01.2023
Германтәыла даанкылоуп атеррористтә жәылара аиҿкааразы гәҩарас ирымоу 32 шықәса зхыҵуа аџьам хаҵа. Ари аинформациа аланарҵәеит ВВС.
Аҭыжьымҭа адыррала, зыӡбахәы ҳәоу ахаҵа, исламтәи ажәылара аиҿкаара амзызла, ацианиди арицини ааихәеит.
Аполициа аусзуҩцәа арҭ амаҭәашьарқәа рбеит Кастроф-Рауксел ақалақьаҿ, гәҩарас ирымоу ахаҵа инхарҭа аимдараан.
„ВВС“ аинформациала, даҽаӡәгьы даанкылоуп, аха, уи ихьӡ макьана ирҳәом.